Document ID: /roh_data/filtered/swiss_laws_in_ROHinterleaved.jsonl.gz/8083

This text was translated from DE into Rumantsch Grischun.

Unwürdig, Erbe zu sein oder aus einer Verfügung von Todes wegen irgendetwas zu erwerben, ist:1. wer vorsätzlich und rechtswidrig den Tod des Erblassers herbeigeführt oder herbeizuführen versucht hat;2. wer den Erblasser vorsätzlich und rechtswidrig in einen Zustand bleibender Verfügungsunfähigkeit gebracht hat;3. wer den Erblasser durch Arglist, Zwang oder Drohung dazu gebracht oder daran verhindert hat, eine Verfügung von Todes wegen zu errichten oder zu widerrufen;4. wer eine Verfügung von Todes wegen vorsätzlich und rechtswidrig unter Umständen, die dem Erblasser deren Erneuerung nicht mehr ermöglichten, beseitigt oder ungültig gemacht hat. Durch Verzeihung des Erblassers wird die Erbunwürdigkeit aufgehoben.

Indegn dad esser ertavel u d’acquistar insatge or d’ina disposiziun per causa da mort è:1. tgi che ha chaschunà u empruvà da chaschunar intenziunadamain ed illegalmain la mort dal testader;2. tgi che ha privà intenziunadamain ed illegalmain il testader per adina da sia capacitad da disponer;3. tgi che ha muventà u impedì il testader tras engion, tras sforz u tras smanatschas da far u da revocar ina disposiziun per causa da mort;4. tgi che ha eliminà u fatg nunvalaivla intenziunadamain ed illegalmain ina disposiziun per causa da mort sut talas circumstanzas, ch’il testader n’ha betg pli pudì renovar quella. Sch’il testader perduna a l’indegn d’ertar, finescha l’indignitad d’ertar.